Source: http://www.dubravica.sk/sk/Obec-Dubravica/Obec-Dubravica/Statut-obce.alej
Timestamp: 2018-12-11 16:48:03+00:00

Document:
Štatút obce | dubravica.sk
http://www.dubravica.sk/files/%C5%A1tat%C3%BAt%20obce%20d%C3%BAbravica.pdf
Štatút obce Dúbravica
Obecné zastupiteľstvo obce Dúbravica v zmysle ustanovenia § 11 ods. 4 písm. k) zákona č. 369/1990 Zb. o obecnom zriadení v znení neskorších predpisov
(ďalej len „štatút“), ktorý ako vnútorný predpis obce podrobnejšie upravuje vymedzenie samosprávy, postavenie a právomoc orgánov obce a ich vzťahy, podiel občanov na rozvoji a zveľaďovaní obce, prístup k informáciám.
Obec má svoj názov obec Dúbravica.
Obec má svoje vlastné symboly, ktoré orgány obce používajú pri výkone samosprávy.
Symboly obce sú erb obce, vlajka obce a pečať obce.
Podrobnú úpravu o symboloch obce upravuje Všeobecne záväzné nariadenie obce o symboloch obce a ich používaní.
Územie obce je územný celok, ktorý tvorí jedno katastrálne územie .
Vyobrazenie katastrálneho územia obce tvorí prílohu č. 1 tohto štatútu.
a číslovanie stavieb
Pri určovaní názvov ulíc a iných verejných priestranstiev a pri určovaní súpisného a orientačného čísla stavbám sa postupuje podľa ustanovenia § 2b a § 2c zákona č. 369/1990 Zb. o obecnom zriadení v znení neskorších predpisov.
Obec určuje a mení všeobecne záväzným nariadením stavbám vzor súpisného čísla, vzor orientačného čísla a určuje názvy ulíc a názvy námestí, nachádzajúcich sa v katastrálnom území obce.
komisie, ako svoje stále alebo dočasné poradné, iniciatívne a kontrolné orgány
na ochranu verejného poriadku,
kultúry a športu ,
na ochranu verejného záujmu pri výkone funkcie starostu,
na prešetrovanie sťažností na hlavného kontrolóra obce
podľa potreby môže zriadiť a zrušiť ďalšie svoje orgány, ak tak ustanovuje osobitný zákon.
Obecné zastupiteľstvo rozhoduje o základných otázkach života obce, najmä je mu vyhradená pôsobnosť uvedená v ustanovení § 11 ods. 4 zákona č. 369/1990 Zb. o obecnom zriadení v znení neskorších predpisov.
Postavenie a pôsobnosť obecného zastupiteľstva upravujú ustanovenia § 11, § 11a, §11b a § 12 zákona č. 369/1990 Zb. o obecnom zriadení v znení neskorších predpisov.
Pravidlá rokovania obecného zastupiteľstva, najmä jeho prípravu rokovania, spôsob uznášania sa a voľby orgánov upravuje rokovací poriadok obecného zastupiteľstva. Na prijatie rokovacieho poriadku obecného zastupiteľstva je potrebný súhlas trojpätinovej väčšiny prítomných poslancov.
Obecné zastupiteľstvo si vyhradzuje
schvaľovať organizovanie obecných zbierok,
určovať názov obce,
zriaďovať sociálne, zdravotné, kultúrne, školské a predškolské zariadenia, zriaďovať obchodné spoločnosti,
rozhodovať o zlúčení, rozdelení a zrušení obce,
rozhodovať o zmene hraníc katastrálneho územia obce,
určovať a meniť názvy ulíc a iných verejných priestranstiev,
schvaľovať zmluvy o zriadení združenia obcí,
schvaľovať členstvo obce v medzinárodnom združení územných celkov alebo územných orgánov.
Predstaviteľom obce a najvyšším výkonným orgánom obce je starosta. Funkcia starostu je verejná funkcia. Starosta zastupuje obec vo vzťahu k štátnym orgánom, k právnickým a fyzickým osobám.
Postavenie a kompetencie starostu upravujú ustanovenia § 13 zákona č. 369/1990 Zb. o obecnom zriadení v znení neskorších predpisov.
Starosta obce rozhoduje vo všetkých veciach správy obce, ktoré nie sú zákonom alebo štatútom obce vyhradené obecnému zastupiteľstvu.
Postavenie a úlohy finančnej komisie
Finančná komisia je stálym, poradným, iniciatívnym a kontrolným orgánom obecného zastupiteľstva.
Úlohy finančnej komisie
pripravuje a zostavuje viacročný rozpočet obce,
kontroluje dodržiavanie všeobecne záväzného nariadenia o miestnych daniach a miestnom poplatku za komunálne odpady a drobné stavebné odpady,
podieľa sa na inventarizácii majetku obce,
predkladá obecnému zastupiteľstvu iniciatívne návrhy, týkajúce sa rozpočtu obce, hospodárenia s majetkom obce, správy daní z nehnuteľností a miestnych poplatkov za komunálne odpady a drobné stavebné odpady.
Zloženie, počet členov komisie a ich voľbu upravuje rokovací poriadok obecného zastupiteľstva.
Postavenie a úlohy komisie ochrany verejného poriadku
Komisia ochrany verejného poriadku je stálym, poradným, iniciatívnym a kontrolným orgánom obecného zastupiteľstva.
Úlohy komisie ochrany verejného poriadku
zabezpečuje a kontroluje ochranu verejného poriadku
na verejných priestranstvách,
vo verejných miestnostiach,
na športových a kultúrnych podujatiach,
na výstavách a obecných slávnostiach,
v miestach sústredeného cestovného ruchu,
pri ochrane štátnych a obecných symboloch,
podáva podnety obecnému zastupiteľstvu na vydanie všeobecne záväzného nariadenia, pokiaľ má dopad na ochranu verejného poriadku,
podáva námety, návrhy, stanoviská a názory ku všetkým materiálom, ktoré sa predkladajú na rokovanie obecnému zastupiteľstvu, či pri nich sú alebo nie sú rešpektované aspekty verejného poriadku,
pri zabezpečovaní verejného poriadku spolupracuje s príslušným Obvodným oddelením policajného zboru Slovenskej republiky.
Postavenie a úlohy komisie kultúry a športu
Komisia kultúry a športu je stálym, poradným, iniciatívnym a kontrolným orgánom obecného zastupiteľstva.
podnetmi a návrhmi podporuje zriadenie a zachovanie divadelnej činnosti, speváckej činnosti a ľudových tancov,
vytvára organizačné podmienky na zabezpečenie rozvoja osvetovej a knižničnej činnosti,
organizačne pripravuje významné kultúrne a spoločenské podujatia miestneho významu,
na úseku telesnej kultúry
podnetmi a návrhmi utvára podmienky na rozvoj telesnej kultúry v obci, najmä rozvoj športu pre všetkých a podporuje a organizuje telovýchovné, turistické a športové podujatia,
kontroluje stav správy športových obecných zariadení,
sleduje a vyhodnocuje výsledky a úroveň jednotlivých telovýchovných, turistických a športových podujatí, o čom informuje obecné zastupiteľstvo.
Postavenie a úlohy komisie na ochranu verejného záujmu pri výkone funkcie starostu
Komisia na ochranu verejného záujmu pri výkone funkcie starostu je stálym, iniciatívnym a kontrolným orgánom obecného zastupiteľstva.
Úlohy komisie na ochranu verejného záujmu pri výkone funkcie starostu
prijíma písomné oznámenia starostu obce podľa čl. 7 ods. 1 a čl. 8 ods. 5 zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (ďalej len „ústavný zákon“) a v prípade pochybnosti o ich úplnosti a pravdivosti požaduje od starostu vysvetlenia,
podáva podnety príslušnému daňovému úradu na začatie konania podľa zákona č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov na preskúmanie úplnosti a pravdivosti písomných oznámení,
sprístupňuje (poskytuje) informácie o prijatých písomných oznámeniach podľa čl. 7 ods. 1 v rozsahu a spôsobom ustanovenom zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov rešpektujúc limity ustanovené ústavným zákonom (čl. 7 ods. 7 až 9),
predkladá zastupiteľstvu návrhy na začatie konania vo veci ochrany verejného záujmu,
preskúmava podnety na začatie konania vo veci ochrany verejného záujmu, najmä skúma, či obsahujú náležitosti ustanovené ústavným zákonom a v prípade ich splnenia predkladá obecnému zastupiteľstvu návrh na začatie konania vo veci ochrany verejného záujmu,
udeľuje výnimky podľa čl. 8 ods. 4 starostovi obce do jedného roka od ukončenia funkcie zo zákazov uvedených v čl. 8 ods. 1 ústavného zákona,
kontroluje dodržiavanie ústavného zákona a príslušných ustanovení zákona o obecnom zriadení starostom obce (vrátane hlavného kontrolóra) a v prípade potreby predkladá návrh zastupiteľstvu.
Postavenie a úlohy komisie na prešetrovanie sťažností na hlavného kontrolóra obce
Komisia na prešetrovanie sťažností na hlavného kontrolóra obce je stálym, iniciatívnym a kontrolným orgánom obecného zastupiteľstva.
Úlohy komisie na prešetrovanie sťažností na hlavného kontrolóra obce sú ustanovené v smernici o vybavovaní sťažností.
Účasť občana na samospráve obce
Obyvatelia obce majú právo na prístup k informáciám o výkone samosprávy, prenesenom výkone štátnej správy na obec a o zámeroch rozvoja obce. Orgány obce zabezpečujú informovanosť obyvateľov obce o ich činnosti a o rozvoji obce priamo na rokovaní obecného zastupiteľstva, na zhromaždení obyvateľov obce, na úradných tabuliach, spravodaji obce, miestnym rozhlasom a na webových stránkach obce.
Informácie, ktoré má k dispozícii obecný úrad sú prístupné pre všetkých obyvateľov obce.
Práva a povinnosti obyvateľov obce sú upravené v ustanovení § 3 zákona o obecnom zriadení.
Organizačné jednotky a zariadenia bez právnej subjektivity a s právnou subjektivitou zriadené obecným zastupiteľstvom riadi medzi jednotlivými zasadaniami obecné zastupiteľstvo a starosta.
Systém, stupne riadenia a organizačná štruktúra
Systém riadenia obecnej samosprávy je vymedzený štruktúrou riadiacich stupňov a vzájomnými vzťahmi nadriadenosti a podriadenosti v schéme organizačnej štruktúry, ktorá je uvedená v prílohe č. 2.
Starosta je samostatným orgánom obce konštituovaný nezávisle od obecného zastupiteľstva, a preto v zásade od neho nezávislým. Obecné zastupiteľstvo ho nekonštituovalo, a teda ho nemôže ani odvolať z funkcie.
Starosta obce nie je poslancom obecného zastupiteľstva. Zvoláva ho, predsedá mu, podpisuje jeho uznesenia a všeobecne záväzné nariadenia obce, nemôže na jeho rokovaní hlasovať.
Zo vzájomných vzťahov starostu a obecného zastupiteľstva zákon ustanovuje, že starosta môže predkladať obecnému zastupiteľstvu vlastné návrhy a má právo veta voči jeho uzneseniam (okrem uznesení o voľbe a odvolaní hlavného kontrolóra a uznesenia o vyhlásení miestneho referenda o odvolaní starostu), o ktorých sa domnieva, že odporujú zákonu alebo sú pre obec zjavne nevýhodné.
Obecné zastupiteľstvo schvaľuje starostovi
plat a odmenu,
mzdové prostriedky pre zamestnancov obce,
technické vybavenie obecného úradu a ustanovuje na jeho kontrolu hlavného kontrolóra obce a vyhlasuje miestne referendum o odvolaní starostu.
Okruh úkonov a činností, ktoré je zástupca starostu oprávnený vykonávať ustanoví starosta v poverení zastupovaním starostu.
S právoplatne zvoleným hlavným kontrolórom starosta obce je povinný uzavrieť pracovnú zmluvu.
Starosta vytvára materiálne a technické podmienky na plnenie úloh hlavného kontrolóra.
Medzi starostom a hlavným kontrolórom nie je vzťah nadriadenosti a podriadenosti, ak zákon neustanovuje inak.
Prostredníctvom obecného úradu starosta zabezpečuje organizačné a administratívne veci komisiám obecného zastupiteľstva.
Medzi starostom a komisiami nie je vzťah nadriadenosti a podriadenosti.
Zrušuje sa štatút obce Dúbravica schválený uznesením obecného zastupiteľstva č. 14/2008 z 15.5.2008.
Tento Štatút obce Dúbravica schválilo obecné zastupiteľstvo na svojom zasadaní 16.4.2015 uznesením č. 15/2015 a nadobúda účinnosť 1.5.2015.
Na zmenu a doplnenie tohto štatútu je potrebný súhlas trojpätinovej väčšiny prítomných poslancov obecného zastupiteľstva.
Výkon pôsobnosti orgánov obce a pôsobnosť nimi zriadených orgánov musí byť v súlade s týmto štatútom.
V Dúbravici dňa 16.4.2015
Upozornenie - Regionálna veterinárna a potravinová správa
2011-2018 © Obec Dúbravica

References: § 11
 § 2
 § 2
 § 11
 § 11
 § 11
 §11
 § 12
 § 13
 čl. 7
 čl. 8
 čl. 7
 čl. 8
 čl. 8
 § 3